Document ID: 32007R0158

UREDBA KOMISIJE (ES) št. 158/2007
z dne 16. februarja 2007
o spremembi Uredbe (ES) št. 1358/2003 glede seznama letališč Skupnosti
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe (ES) št. 437/2003 Evropskega parlamenta in Sveta z dne 27. februarja 2003 o statističnih podatkih v zvezi z zračnim prevozom potnikov, tovora in pošte (1) in zlasti člena 10 Uredbe,
ob upoštevanju naslednjega:
(1)
V skladu s členom 10 Uredbe (ES) št. 437/2003 mora Komisija določiti ukrepe za prilagoditev specifikacij iz prilog k Uredbi.
(2)
Zaradi razvoja zračnega prometa je treba posodobiti seznam letališč Skupnosti in kategorij letališč iz Priloge I k Uredbi Komisije (ES) št. 1358/2003 (2) v skladu s predpisi iz navedene priloge.
(3)
Uredbo (ES) št. 1358/2003 je zato treba ustrezno spremeniti.
(4)
Ukrepi, predvideni s to uredbo, so v skladu z mnenjem Odbora za statistični program -
SPREJELA NASLEDNJO UREDBO:
Člen 1
Za namene člena 3(2) in (3) Uredbe (ES) št. 437/2003 se seznam letališč Skupnosti, razen letališč, na katerih komercialni promet poteka le občasno, in kategorij letališč, kot je določeno v Prilogi I k Uredbi (ES) št. 1358/2003, kakor je bila spremenjena s Prilogo II k Uredbi Komisije (ES) št. 546/2005 (3), nadomesti s seznamom iz Priloge k tej uredbi.
Člen 2
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 16. februarja 2007

Labels: 12
8